Diari Oficial de la Generalitat Valenciana


Sumari del DOGV 1066, del 17-05-1989 (1989/813876)

DECRET 68/1989, de 15 de maig, del Consell de la Generalitat Valenciana, pel qual es modificat l'article 13.1 del Decret 12/1986, de 10 de febrer.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/15/68/dof/vci/html**

### Dades del document

Número de DOGV
:   1066

Data del DOGV
:   17-05-1989

Secció del DOGV
:   DISPOSICIONS GENERALS

Número del document
:   1989/813876


Data del document
:   15-05-1989

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 68/1989, de 15 de maig, del Consell de la Generalitat Valenciana, pel qual és modificat l'article 13.1 del Decret 12/1986, de 10 de febrer.  
El Decret 12/1986, de 10 de febrer, del Consell de la Generalitat Valenciana, pel qual és aprovat el Reglament dels òrgans de govern dels Centres Públics d'Educació General Bàsica, Batxillerat i Formació Professional de la Comunitat Valenciana, va desenvolupar el Títol Tercer de la Llei Orgànica 8/1985, reguladora del dret a l?educació, establint l'estructura i el funcionament dels òrgans de govern en els Centres Públics des d'una concepció participativa de l'activitat escolar.  
Per tal de mantenir el terç mínim de representació que l'article 41 de la LODE atorga als pares d'alumnes i als alumnes, procedeix la modificació de l'article 13.1 de l'esmentat Decret.  
En atenció d'aquest motius, oït el Consell Escolar Valencià, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió mantinguda el dia 15 de maig de 1989,  
DECRETE:  
Article únic  
Queda modificat l?article 13.1 del Decret 12/1986, de 10 de febrer, del Consell de la Generalitat Valenciana, i queda redactat de la manera següent:  
«La representació dels alumnes en el Consell Escolar del Centre s?estableix a partir del cicle superior de l?educació general bàsica, i se'n garanteix la participació en les deliberacions i les decisions del mateix Consell Escolar.  
En els casos d'elecció i proposta de revocació del Director i en la designació de l?equip directiu, els vots dels alumnes acreixeran els de la representació dels pares, i amb aquest fi, si és el cas, participaran en la votació els pares que haguessen obtingut més vots entre els no elegits, en el nombre que correspon al dels representants d'alumnes».  
DISPOSICIO DEROGATORIA  
Queda derogat l'article 13.1 del Decret 12/1986, de 10 de febrer, i totes aquelles normes de categoria igual o inferior que suposen o contradiguen el que estableix aquest Decret.  
DISPOSICIONS FINALS  
Primera  
La Conselleria de Cultura, Educació i Ciència dictarà dins l'àmbit de les seues competències les disposicions necessàries per al compliment del que disposa aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 15 de maig de 1989.  
El President de la Generalitat,   
JOAN LERMA I BLASCO  
El Conseller de Cultura,   
Educació i Ciència,   
CIPRIA CISCAR I CASABAN


Còpia Permalink ELI